दसे उनाव नुबाय, जोंनि रुमाव डo. नरेस्वर नारजारीआ हाबफैदों। बिथां फैनायनि थांखिया जादों बिथाङा गावनि मबाइलखौ सार्ज होनो। मानो होनोब्ला गासैबो रुमावनो सार्ज होनो हानाय सुबिदा दंब्लाबो खाइसेनि मबाइल सार्जारनि पिन टपआ प्लागाव हाबजाया। आंनियाबो हाबजायामोन नाथाय, आं बेखौ हाबजानाय खालामना लादोंमोन। ओंखायनो बिथाङा गावनि मबाइलखौ सार्ज होनो थाखाय जोंनि रुमाव फैदोंमोन। बिथाङाल’ नङा, दसे उनाव नबिन मल्ल बिथाङाबो फैदोंमोन। आं बिथांमोन सानैनोबो लेसु फिथाइखौ जानो होनायसै आरो दसे सम माबा-माबि गोबां सावरायलायनानै गावसोरनि म’बाइलखौ जोंनि रुमाव सार्ज होनो दोनलांनानै बिथांमोना गावसोरनि रुमाव थांफिननायसै। मुंख’नो गोनां दि- अखानायै इन्दनेसियानि बालि हादरसानि साहा हालामाव थानाय सिंगाराजानि बेन्दोङाव थानाय “गनेशा मुलुग सोलोंसालि”याव प्रग्राम दं। बावहाय मोनहैनो सानसेनि सम नांगौ। ओंखायनो आफादगिरि आरो गाहाइ नेहाथारि बिथांमोना सांग्रांथि होनानै बुंखादों- जाथे गाबोन गासैबो थाब थाबैनो फुङाव गाव गावनि मावनां खामानिफोरखौ फोजोबनानै थाग-थियारि जायो। बे लेखायैनो जोंबो थाग-थियारि जाखादोंसै अखानायनायखौ आसा फारिनानै——-।